Ο **ελληνορθόδοξος καθεδρικός ναός Αγίων Πάντων** (αγγλικά: *All Saints Greek Orthodox Cathedral*) είναι εκκλησία στην περιοχή Κάμντεν Τάουν του Λονδίνου. Κατασκευάστηκε τον 19ο αιώνα για την Αγγλικανική εκκλησία, αλλά από το 1948 έγινε ορθόδοξη εκκλησία για τις ανάγκες της ελληνικής παροικίας στην περιοχή. Κύριο χαρακτηριστικό του είναι η μεγάλων διαστάσεων ιωνικού ρυθμού κιονοστοιχία στην είσοδο του.

Ιστορία
-------

Η περιοχή του Κάμντεν Τάουν αναπτύχθηκε από το 1790 και έπειτα, ενώ μέχρι τότε είχε κυρίως αγροτικό χαρακτήρα. Στην περιοχή υπήρχε μια μικρή εκκλησία για την εξυπηρέτηση των αναγκών της ενορίας, αλλά ήταν παραμελημένη ήδη από τον 14ο αιώνα όταν οι περισσότεροι κάτοικοι της περιοχής είχαν μετακινηθεί βορειότερα προς το Κέντις Τάουν. Το 1818 εκδόθηκε ψήφισμα από το αγγλικό κοινοβούλιο σύμφωνα με το οποίο θα κατασκευάζονταν νέες εκκλησίες σε όλες τις περιοχές του Λονδίνου όπου αυτές έλειπαν, και η κατασκευή του ναού καλύφθηκε από τις διατάξεις του ψηφίσματος αυτού. Η εκκλησία ολοκληρώθηκε μεταξύ του 1822 και 1824 και αρχικά ήταν γνωστή ως παρεκκλήσι του Κάμντεν, και ανεπίσημα ως του Αγίου Στεφάνου (*St Stephen's*). Το 1920 έγινε των Αγίων Πάντων (*All Saints*).

Σχεδιάστηκε από τους πατέρα και υιό Ουίλιαμ και Χένρυ Ίνγουντ, οι οποίοι ήταν επίσης οι αρχιτέκτονες της νέας εκκλησίας του Σαιντ Πάνκρας, νοτιότερα, στην οποία εισήγαγαν επίσης αρχαιοελληνικά στοιχεία (κίονες και καρυάτιδες), κατά τα αρχιτεκτονικά πρότυπα της ελληνικής αναβίωσης. Είναι αρκετά μεγάλο κτήριο το μεγαλύτερο μέρος του οποίου αποτελείται από φαιοκίτρινα τούβλα και έχει ορθογώνιο σχήμα. Στην είσοδο του βρίσκεται το κύριο χαρακτηριστικό του κτηρίου, η αρχαιοελληνική κιονοστοιχία ιωνικού ρυθμού, ενώ πάνω από αυτή βρίσκεται μικρότερων διαστάσεων κιονοστοιχία η οποία αποτελεί αντίγραφο του μνημείου του Λυσικράτη στην Αθήνα. Ο σχεδιασμός των στοιχείων αυτών βασίζεται σε αντίγραφα που δημιούργησε αλλά και τμήματα τα οποία απέσπασε μετά από ανασκαφές ο Χένρυ Ίνγουντ από την Ελλάδα και τα οποία βρίσκονται πλέον στο Βρετανικό μουσείο. Παρόμοιος πυργίσκος υπάρχει και στην νέα εκκλησία του Σαιντ Πάνκρας νοτιότερα, κτήριο το οποίο επίσης σχεδίασε ο Ίνγουντ.

* Όψη της εξωτερικής κιονοστοιχίας ιωνικού ρυθμούΌψη της εξωτερικής κιονοστοιχίας ιωνικού ρυθμού
* Όψη στο εσωτερικό του ναού, διακριτοί αρχαιοελληνικοί κίονεςΌψη στο εσωτερικό του ναού, διακριτοί αρχαιοελληνικοί κίονες
* Αναπαράσταση του 1828, λίγα χρόνια μετά την κατασκευή του κτηρίουΑναπαράσταση του 1828, λίγα χρόνια μετά την κατασκευή του κτηρίου

Στο εσωτερικό του έχει επίπεδο οροφή, και περιμετρικά στηρίζεται από ιωνικού ρυθμού κίονες. Το κτίσμα είναι προστατευόμενο κτήριο σύμφωνα με την αγγλική νομοθεσία για τα κτίσματα πολιτιστικής κληρονομιάς. Έγινε αυτόνομη ενοριακή εκκλησία το 1852, και κατά το υπόλοιπο του 19ου αιώνα συγκέντρωνε μεγάλο αριθμό πιστών. Κατά τον 20ό αιώνα η προσέλευση των αγγλικανών πιστών μειώθηκε, και το 1948 η εκκλησία έγινε ελληνορθόδοξη λόγω του μεγάλου αριθμού Κυπρίων στην περιοχή. Το 1991 ο ναός έγινε καθεδρικός.

Εκτός από τον ελληνορθόδοξο ναό των Αγίων Πάντων, υπάρχει και ο ορθόδοξος ναός της Κοιμήσεως και των Αγίων Πάντων της ρωσικής εκκλησίας στην περιοχή του Νάιτσμπριτζ στο κεντρικό Λονδίνο.

Παραπομπές
----------

1. ↑  Walter H. Godfrey· W. McB. Marcham, επιμ. (1952). «Camden Town». *Survey of London: volume 24: The parish of St Pancras part 4: King’s Cross Neighbourhood*. Institute of Historical Research. Ανακτήθηκε στις 1 Ιανουαρίου 2012.
2. ↑  Historic England. "Details from image database (476828) Αρχειοθετήθηκε 2012-11-02 στο Wayback Machine.". Images of England. Retrieved 26 May 2011
3. ↑  «Cathedral's History». Greek Orthodox Cathedral Church of All Saints. Ανακτήθηκε στις 30 Μαΐου 2011.
4. ↑  «Diocesan Administration - Diocese of Sourozh». *www.sourozh.org* (στα Αγγλικά). Αρχειοθετήθηκε από το πρωτότυπο στις 18 Μαΐου 2016. Ανακτήθηκε στις 26 Φεβρουαρίου 2017.

Σχετική βιβλιογραφία
--------------------

* *Camden Town and Primrose Hill Past*, John Richardson (1991) ISBN 0-948667-12-5
* *Georgian London*, John Summerson (1988) ISBN 0-7126-2095-8

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ελληνορθόδοξος καθεδρικός ναός Αγίων Πάντων (Λονδίνο)** |

* Επίσημος ιστότοπος Αρχειοθετήθηκε 2020-11-28 στο Wayback Machine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνορθόδοξοι ναοί στο Ηνωμένο Βασίλειο |
| --- |
|  |
| Λονδίνο | 
* Καθεδρικός Αγίας Σοφίας
* Καθεδρικός Αγίων Πάντων
* Καθεδρικός Αγίου Γεωργίου
* Καθεδρικός Κοιμήσεως της Θεοτόκου
* Καθεδρικός Γεννήσεως της Θεοτόκου
* Καθεδρικός Αγίου Ανδρέα
* Καθεδρικός Αγίου Νικολάου
* Καθεδρικός Τιμίου Σταυρού και Αγίου Μιχαήλ
* Παρθένου Μαρίας
* Αγίου Ελευθέριου, Αγίας Ανθής, και Αγίου Λουκά του Ευαγγελιστή
* Αγίου Βαρνάβα
* Αγίου Ιακώβου
 |  |
|  |
| Μπέρμιγχαμ | 
* Καθεδρικός Κοιμήσεως της Θεοτόκου και Αποστόλου Ανδρέα
* Ευαγγελισμού της Θεοτόκου
* Αγίας Τριάδος και Αγίου Λουκά
 |
|  |
| Γλασκώβη | 
* Καθεδρικός Αγίου Λουκά
 |
|  |
| Λέστερ | 
* Καθεδρικός Αγίου Νικολάου και Αγίου Ξενοφώντος
 |
|  |
| Μάντσεστερ | 
* Ευαγγελισμού της Θεοτόκου
 |
|  |
| Λίβερπουλ | 
* Αγίου Νικολάου
 |
|  |
| Έσσεξ | 
* Πατριαρχική Σταυροπηγιακή Μονή του Αγίου Ιωάννη Βαπτιστή
 |
|  |
| Νότιγχαμ | 
* Παρθένου Μαρίας Ελεούσας
 |
|  |
| Μπράιτον | 
* Αγίας Τριάδος
 |
|  |
| Μπρούκγουντ | 
* Αγίου Εδουάρδου του Μάρτυρα
 |
|  |
| Νόριτς | 
* Αγίου Ιωάννη του Θεολόγου
 |
|  |
| Χέιστινγκς | 
* Μαρίας Μαγδαληνής
 |
|  |
| Μπρίστολ | 
* Αγίου Πέτρου και Αγίου Παύλου
 |
|  |
| Παρκστόουν | 
* Αγίου Δουνστάνου του Κάντερμπερι
 |
|  |
| 
Αρχιεπισκοπή Θυατείρων και Μεγάλης Βρετανίας  Οικουμενικό Πατριαρχείο Κωνσταντινουπόλεως |

 |

Συντεταγμένες: 51°32′19.28″N 00°08′16.72″W﻿ / ﻿51.5386889°N 0.1379778°W﻿ / 51.5386889; -0.1379778